S-1643/2022

Mál þetta, sem dómtekið var 26. september sl., er höfðað með þremur ákærum, sú fyrsta útgefin af lögreglustjóranum á höfuðborgarsvæðinu 5. apríl 2022, á hendur S-kk-þgf B-kk-þgf E-kk-þgf, kt. [...], [...], [...], „ fyrir:

1. Umferðarlagabrot með því að hafa, fimmtudaginn 4. mars 2021, ekið léttu bifhjóli í flokki I óhæfur til að stjórna því örugglega vegna áhrifa ávana- og fíkniefna (í blóðsýni mældist amfetamín 30 ng/ml), án þess að nota hlífðarhjálm við aksturinn og ekki virt biðskyldu um gatnamót Lindargötu og Klapparstígs í Reykjavík, þar sem akstrinum lauk með umferðaróhappi er ákærði ók á bifreiðina[...].

Telst háttsemi þessi varða við 2. mgr. 26. gr., 1., sbr. 2. mgr. 50. gr. og 1. mgr. 78. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

2. Umferðarlagabrot með því að hafa, föstudaginn 9. júlí 2021, ekið torfærutæki af gerðinni KTM 450 SMR sviptur ökurétti um Seljabraut við Flúðasel í Reykjavík, þar sem lögregla stöðvaði aksturinn.

Telst háttsemi þessi varða við 5. mgr. 61. gr., sbr. 1. mgr. 95. gr. umferðarlaga nr. 77/2019.

3. Eignaspjöll með því að hafa, miðvikudaginn 14. júlí 2021, skemmt snjallsíma í eigu A, kt.[...], að óþekktu verðmæti, við bifreiðastæði við [...]í Kópavogi.

Telst háttsemi þessi varða við 1. mgr. 257. gr. almennra hegningarlaga nr. 19/1940.

4. Umferðarlagabrot með því að hafa, þriðjudaginn 7. september 2021, ekið torfærutæki af gerðinni KTM með verksmiðjunúmerið [...] sviptur ökurétti um Snorrabraut í Reykjavík, þar sem lögregla hafði afskipti af akstri ákærða.

Telst háttsemi þessi varða við 5. mgr. 61. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.“

Önnur ákæran er útgefin af lögreglustjóranum á höfuðborgarsvæðinu 7. febrúar 2023 á hendur ákærða „ fyrir:

1. Umferðarlagabrot með því að hafa, miðvikudaginn 2. mars 2022, ekið bifreiðinni [...] sviptur ökurétti og óhæfur til að stjórna henni örugglega vegna ávana- og fíkniefna (í blóðsýni mældist amfetamín 355 ng/ml og tetrahýdrókannabínól 1,2 ng/ml) um Álfhólfsveg í Kópavogi, þar sem akstrinum lauk með umferðaróhappi.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Fyrir þjófnað með því að hafa, sunnudaginn 11. september 2022, í verslun Elko að Skógarlind 2 í Kópavogi, stolið þráðlausum heyrnartólum að söluverðmæti samtals 69.895 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Einkaréttarkrafa:

Þá gerir [...], f. h. Elko, kt. [...], vegna ákærukafla II, kröfu um að ákærða S-kk-þgf B-kk-þgf E-kk-þgf, kt. 060298- 2549 verði gert að greiða fyrirtækinu skaðabætur samtals að fjárhæð kr. 69.895,- auk vaxta samkvæmt 8. gr. laga um vexti og verðtryggingu nr. 38/2001 frá 11. september 2022 til 22. september 2022 og samkvæmt 9. gr., 1. mgr. 6. gr. sömu laga að liðnum mánuði frá 22. september 2022 til greiðsludags.“

Þriðja ákæran er útgefin af lögreglustjóranum á höfuðborgarsvæðinu 25. apríl 2023 á hendur ákærða:

I.

„Fyrir eignaspjöll með því að hafa, sunnudaginn 21. júní 2021, að [...] í [...], hent flatskjá á gólf með þeim afleiðingum að hann brotnaði, og brotið upp hurð á svefnherbergi með lampa, með þeim afleiðingum að gat myndaðist á hurðina.

Telst háttsemi þessi varða við 1. mgr. 257. gr. almennra hegningarlaga nr. 19/1940.

[...]

II

Fyrir umferðarlagabrot með því að hafa, sunnudaginn 20. júní 2021, skömmu eftir atvik í ákærulið I, ekið bifreiðinni [...]sviptur ökurétti um Geiteyjarströnd í Skútustaðahrepp, þar sem akstrinum lauk með umferðaróhappi.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

[...]

III.

Fyrir vopna- og fíkniefnalagabrot með því að hafa, miðvikudaginn 15. júní 2022, að Stjörnugróf í Reykjavík, haft í vörslum sínum tvo hnífa, 1,92 gaf amfetamíni og í sölu-og dreifingarskyni 512,56 gaf maríhúana, sem lögregla fann við öryggisleit á ákærða.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum og 1. mgr. 30. gr., sbr. 1. mgr. 36. gr. vopnalaga nr.16/1998.

[...]

IV.

Fyrir lögreglu- og vopnalagabrot með því að hafa, föstudaginn 17. júní 2022, að Ánanaust í Reykjavík, flúið frá lögreglu á rafmagnshlaupahjóli er lögregla bað ákærða um að ræða við sig, ekki stöðvað þegar lögregla gaf honum merki um það með forgangsbúnaði lögreglubifreiðar heldur ekið að Grandatorgi og Mýrartorgi, þar sem ákærði féll af hlaupahjólinu, og hlaupið undan lögreglu þrátt fyrir ítrekuð fyrirmæli lögreglu um að nema staðar, og jafnframt haft í vörslum sínum piparúða, sem lögregla fann við öryggisleit á ákærða.

Telst háttsemi þessi varða við 19. gr., sbr. 44. gr. lögreglulaga nr. 90/1996 og 4. mgr. 30. gr., sbr. 1. mgr. 36. gr. vopnalaga nr. 16/1998.

[...]

V.

Fyrir gripdeild með því að hafa, föstudaginn 12. ágúst 2022, farið inn í verslunina North Face að Reykjastræti 5 í Reykjavík, og tekið þaðan ófrjálsri hendi jakka að söluverðmæti samtals kr. 79.980,-.

Telst háttsemi þessi varða við 245. gr. almennra hegningarlaga nr. 19/1940.

[...]

VI.

Fyrir þjófnað með því að hafa, sunnudaginn 4. september 2022, í verslun Elko að Skeifunni 19 í Reykjavík, stolið ASUS fartölvu að söluverðmæti kr. 149.995,-.

Telst háttsemi þessi varða við 1. mgr. 244. gr. almennra hegningarlaga nr. 19/1940.

[...]

VII.

Fyrir þjófnað með því að hafa, þriðjudaginn 20. september 2022, í verslun Elko í Skeifunni 19 í Reykjavík, stolið Fitbit snjallúr og polaroid myndavél, að söluverðmæti kr. 54.985,-.

Telst háttsemi þessi varða við 1. mgr. 244. gr. almennra hegningarlaga nr. 19/1940.

[...]

VIII.

Fyrir gripdeild með því að hafa, laugardaginn 29. október 2022, farið inn í verslunina Tölvulistinn að Suðurlandsbraut 26 í Reykjavík og tekið þaðan ófrjálsri hendi lyklaborð og móðurborð að söluverðmæti samtals kr. 132.990,-.

Telst háttsemi þessi varða við 245. gr. almennra hegningarlaga nr. 19/1940.

[...]

IX.

Fyrir gripdeild og fíkniefnalagabrot með því að hafa, sunnudaginn 30. október 2022, farið inn í bensínstöðina N1 í Ártúni í Reykjavík og tekið þaðan ófrjálsri hendi matvörur, að óþekktu verðmæti, og haft í vörslum sínum 0,06 gaf amfetamíni og 0,79 gaf maríhúana, sem lögregla fann við öryggisleit á ákærða.

Telst háttsemi þessi varða við 245. gr. almennra hegningarlaga nr. 19/1940 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

[...]

X.

Fyrir gripdeild með því að hafa, laugardaginn 5. nóvember 2022, farið inn í verslunina 66 Norður að Laugavegi 17 í Reykjavík og tekið þaðan ófrjálsri hendi úlpu, að söluverðmæti kr. 185.000,-.

Telst háttsemi þessi varða við 245. gr. almennra hegningarlaga nr. 19/1940.

[...]

XI.

Fyrir þjófnað með því að hafa, föstudaginn 11. nóvember 2022, í verslun Elko að Fiskislóð 15 í Reykjavík, stolið Bose herynartólum og Marshall hátalara að söluverðmæti samtals kr. 118.990,-.

Telst háttsemi þessi varða við 1. mgr. 244. gr. almennra hegningarlaga nr. 19/1940.

[...]

XII.

Fyrir þjófnað með því að hafa, laugardaginn 12. nóvember 2022, farið inn á stigagang að [...] í [...] og stolið þaðan Cube Stereo Hybrid rafmagnsreiðhjóli að verðmæti um kr. 750.000,-.

Telst háttsemi þessi varða við 1. mgr. 244. gr. almennra hegningarlaganr. 19/1940.

[...]

XIII.

Fyrir þjófnað með því að hafa, mánudaginn 14. nóvember 2022, í verslun Elko að Skeifunni 19 í Reykjavík, stolið fjórum heyrnartólum og snúru að söluverðmæti samtals kr. 277.780,-.

Telst háttsemi þessi varða við 1. mgr. 244. gr. almennra hegningarlaga nr. 19/1940.

[...]

XIV.

Fyrir gripdeild með því að hafa, þriðjudaginn 15. nóvember 2022, farið inn í verslunina 66 Norður að Laugavegi 17 í Reykjavík og tekið þaðan ófrjálsri hendi tvær úlpur, að söluverðmæti kr. 370.000,-.

Telst háttsemi þessi varða við 245. gr. almennra hegningarlaga nr. 19/1940.

[...]

XV.

Fyrir þjófnað með því að hafa, sunnudaginn 20. nóvember 2022, í verslun Elko að Fiskislóð 15 í Reykjavík, stolið tveimur Bose heyrnartólum að söluverðmæti samtals kr. 115.990,-.

Telst háttsemi þessi varða við 1. mgr. 244. gr. almennra hegningarlaga nr. 19/1940.

[...]

XVI.

Fyrir gripdeild með því að hafa, þriðjudaginn 29. nóvember 2022, farið inn í verslunina 66 Norður að Laugavegi 17 í Reykjavík og tekið þaðan ófrjálsri hendi úlpu, að söluverðmæti kr. 185.000,-.

Telst háttsemi þessi varða við 245. gr. almennra hegningarlaga nr. 19/1940.

[...]

XVII.

Fyrir gripdeild með því að hafa, föstudaginn 9. desember 2022, farið inn í verslunina Attikk að Laugavegi 90 í Reykjavík og tekið þaðan ófrjálsri hendi Versace skó, að söluverðmæti kr. 69.000,-.

Telst háttsemi þessi varða við 245. gr. almennra hegningarlaga nr. 19/1940.

[...]

XVIII.

Fyrir gripdeild með því að hafa, laugadaginn 10. desember 2022, farið inn í verslunina North Face að Hafnartorgi í Reykjavík og tekið þaðan ófrjálsri hendi rauðar snjóbuxur, tösku og hvítan jakka, að söluverðmæti samtals kr. 146.970,-.

Telst háttsemi þessi varða við 245. gr. almennra hegningarlaga nr. 19/1940.

[...]

XIX.

Fyrir gripdeild og umferðarlagabrot með því að hafa, mánudaginn 12. desember 2022, farið inn í verslun 66 Norður við Miðhraun í Hafnarfirði og tekið þaðan úlpu ófrjálsri hendi, að söluverðmæti 185.000 kr., og í kjölfarið ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 625 ng/ml, kókaín 37 ng/ml, metýlfenidat 26 ng/ml, tetrahýdrókannabínól 1,8 ng/ml, morfín 25 ng/ml og oxýkódon 40 ng/ml) um Miðhraun, Reykjanesbraut, Bæjarlind og Skógarlind, þar sem lögregla hafði afskipti af ákærða.

Telst háttsemi þessi varða við 245. gr. almennra hegningarlaga nr. 19/1940 og 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

[...]

XX.

Fyrir þjófnað með því að hafa, mánudaginn 12. desember 2022, í verslun Elko að Skógarlind 2 í Kópavogi, stolið Philips Hue Led borði og Samsung hleðslutæki að söluverðmæti samtals kr. 22.990,-.

Telst háttsemi þessi varða við 1. mgr. 244. gr. almennra hegningarlaga nr. 19/1940.

[...]

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019. Jafnframt er krafist upptöku á framangreindum 1,92 gaf amfetamíni og 512,56 g í lið III og 0,06 gaf amfetamíni og 0,79 gaf maríhúana í lið IX, sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum, og tveimur hnífum í lið III og piparúða í lið IV, samkvæmt 1. mgr. 37. gr. vopnalaga nr. 16/1998.

Einkaréttarkröfur:

Þá gerir [...], kt.[...], f. h. Elko, kt. 561000- 3280, vegna ákærukafla VII, kröfu um að ákærða verði gert að greiða Elko kr. 54.985 auk vaxta samkvæmt 8. gr. laga um vexti og verðtryggingu nr. 38/2001 frá 20. september 2022 til 29. september 2022 og samkvæmt 9. gr., 1. mgr. 6. gr. sömu laga að liðnum mánuði frá 29. september 2022 til greiðsludags. Þá er krafist málskostnaðar fyrir héraðsdómi að mati dómsins eða samkvæmt síðar framlögðum málskostnaðarreikning komi til málflutnings í málinu skv. 176. gr. lag um meðferð sakamála nr. 88/2008.

Þá gerir [...], f. h. Elko, kt. [...], vegna ákærukafla XI, kröfu um að ákærða verði gert að greiða Elko kr. 118.990 auk vaxta samkvæmt 8. gr. laga um vexti og verðtryggingu nr. 38/2001 frá 11. nóvember 2022 til 24. nóvember 2022 og samkvæmt 9. gr., 1. mgr. 6. gr. sömu laga að liðnum mánuði frá 24. nóvember 2022 til greiðsludags. Þá er krafist málskostnaðar fyrir héraðsdómi að mati dómsins eða samkvæmt síðar framlögðum málskostnaðarreikning komi til málflutnings í málinu skv. 176. gr. lag um meðferð sakamála nr. 88/2008.

Þá gerir [...], kt.[...], f. h. Elko, kt.[...], vegna ákærukafla XIII, kröfu um að ákærða verði gert að greiða Elko kr. 277.780 auk vaxta samkvæmt 8. gr. laga um vexti og verðtryggingu nr. 38/2001 frá 14. nóvember 2022 til 1. desember 2022 og samkvæmt 9. gr., 1. mgr. 6. gr. sömu laga að liðnum mánuði frá 1. desember 2022 til greiðsludags. Þá er krafist málskostnaðar fyrir héraðsdómi að mati dómsins eða samkvæmt síðar framlögðum málskostnaðarreikning komi til málflutnings í málinu skv. 176. gr. lag um meðferð sakamála nr. 88/2008.

Þá gerir [...], kt.[...], f. h. Elko, kt. [...], vegna ákærukafla XV, kröfu um að ákærða verði gert að greiða Elko kr. 115.990 auk vaxta samkvæmt 8. gr. laga um vexti og verðtryggingu nr. 38/2001 frá 20. nóvember 2022 til 8. desember 2022 og samkvæmt 9. gr., 1. mgr. 6. gr. sömu laga að liðnum mánuði frá 8. desember 2022 til greiðsludags. Þá er krafist málskostnaðar fyrir héraðsdómi að mati dómsins eða samkvæmt síðar framlögðum málskostnaðarreikning komi til málflutnings í málinu skv. 176. gr. lag um meðferð sakamála nr. 88/2008.“

Málin voru sameinuð.

Ákæruvaldið féll frá ákæruliðum 10, 17 og 18 í ákæru dags. 25. apríl 2023. Þá féll ákæruvaldið frá því að ákærði hefði hent flatskjá í gólfið svo sem lýst er í 1. ákærulið sömu ákæru og að hann hefði haft þau fíkniefni sem lýst er í 3. ákærulið sömu ákæru í fórum sínum í sölu- og dreifingarskyni. Ákærði játaði öll brot sem eftir stóðu og samþykkti bótakröfur.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 1. febrúar 2022, var ákærða gert að sæta fangelsi í 12 mánuði, skilorðsbundið til tveggja ára, með dómi Héraðsdóms Reykjavíkur [...] 2017, meðal annars fyrir þjófnað og akstur undir áhrifum ávana- og fíkniefna. Þá var honum gert að sæta fangelsi í 20 mánuði með dómi Héraðsdóms Reykjavíkur [...]2019, meðal annars fyrir akstur sviptur ökurétti og akstur undir áhrifum ávana- og fíkniefna. Þá var ákærða gert að sæta fangelsi með dómum Héraðsdóms Reykjavíkur [...] 2019 og [...] 2020 fyrir ýmis brot. Þann 8. febrúar 2021 var ákærða veitt reynslulausn í eitt ár, á eftirstöðvum refsinga sem ákveðnar voru með dómum [...]2019, [...]2019 og [...]2020, alls 57 dögum.

Sakaferill ákærða kemur að öðru leyti ekki til skoðunar við ákvörðun refsingar nú.

Verður þannig við það miðað að ákærði hafi nú í þriðja sinn gerst sekur um að aka undir áhrifum ávana- og fíkniefna og í annað sinn sviptur ökurétti eftir að hann varð fullra 18 ára og innan ítrekunartíma 3. mgr. 71. gr. almennra hegningarlaga nr. 19/1940.

Fyrir liggur að ákærði hefur með brotum sem hann er nú sakfelldur fyrir rofið skilorð ofangreindrar reynslulausnar og fer um ákvörðun refsingar samkvæmt 1. mgr. 82. gr. laga nr. 15/2016 um fullnustu refsinga, sbr. 60. gr. almennra hegningarlaga. Verða því fyrrgreindar eftirstöðvar dæmdar upp og refsing ákveðin í einu lagi.

Við ákvörðun refsingar verður litið til þess að ákærði hefur játað brot sín fyrir dómi. Einnig verður litið til þess sem kom fram í máli verjanda, að ákærði sé að taka á sínum málum, iðrist gjörða sinna og sé búinn að snúa lífi sínu til betri vegar. Horfir þetta til refsilækkunar, sbr. 5. og 8. tölul. 1. mgr. 70. gr. almennra hegningarlaga.

Með hliðsjón af framangreindu, dómvenju og 60. og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 11 mánuði.

Með vísan til lagaákvæða í ákæru er áréttuð ævilöng svipting ökuréttar ákærða.

Af hálfu Elko ehf. er krafist skaðabóta, vegna ákæruliðar 2 í ákæru dagsettri 7. febrúar 2023 og vegna ákæruliða 7,11,13 og 15 í ákæru dagsettri 25. apríl 2023, samtals að fjárhæð 637.640 krónur, auk vaxta og dráttarvaxta. Þykja kröfurnar nægilega rökstuddar og verða teknar til greina ásamt vöxtum eins og nánar greinir í dómsorði. Af gögnum málsins verður ráðið að bótakrafa í ákærulið 2, í ákæru frá 7. febrúar sl., hafi verið kynnt ákærða í skýrslutöku hjá hjá lögreglu 12. nóvember 2022, en hinar bótakröfurnar voru kynntar ákærða í skýrslutöku hjá lögreglu 22. febrúar 2023.

Ákærði greiði málsvarnarlaun skipaðs verjanda síns, S-kk-ef K-kk-ef K-kk-ef, vegna vinnu á rannsóknarstigi og fyrir dómi, sem þykja út frá eðli og umfangi máls hæfilega ákveðin 1.800.000 krónur, að meðtöldum virðisaukaskatti, og 552.949 krónur í annan sakarkostnað.

Af hálfu ákæruvaldsins flutti málið K-x-x K-x-x aðstoðarsaksóknari.

B-kk-nf Þ-kk-nf héraðsdómari kveður upp dóminn.

DÓMSORÐ:

Ákærði, S-kk-nf B-kk-nf E-kk-nf, sæti fangelsi í 11 mánuði.

Áréttuð er ævilöng svipting ökuréttar ákærða.

Ákærði greiði Elko ehf. 69.895 krónur með vöxtum samkvæmt 8. gr. laga nr. 38/2001 um vexti og verðtryggingu af 69.895 krónum frá 11. september 2022 til 12. desember 2022, en með dráttarvöxtum samkvæmt 1. mgr. 6. gr., sbr. 9. gr., sömu laga frá þeim degi til greiðsludags Ákærði greiði Elko ehf. 567.745 krónur með vöxtum samkvæmt 8. gr. laga nr. 38/2001 um vexti og verðtryggingu af 54.985 krónum frá 20. september 2022 til 11. nóvember 2022, af 173.975 krónum frá þeim degi til 14. nóvember 2022, af 451.755 krónum frá þeim degi til 20. nóvember 2022 og af 567.745 krónum frá þeim degi til 22. mars 2023, en með dráttarvöxtum samkvæmt 1. mgr. 6. gr., sbr. 9. gr., sömu laga frá þeim degi til greiðsludags.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 1.800.000 krónur, og 552.949 krónur í annan sakarkostnað.

B-kk-nf Þ-kk-nf